Դիմիտրի Մանուիլսկի

Դիմիտրի Զախարովիչ Մանուիլսկի (, ), խորհրդային պետական և կուսակցական գործիչ, ՈւԽՍՀ ԳԱ իսկական անդամ (1945), Կոմունիստական կուսակցության անդամ (1903)։ 

Եղել է Կրոնշտադտի, ապա Սվեաբորգի զինված ապստամբությունների (1906) կազմակերպիչներից, ձերբակալվել և դատապարտվել է աքսորի, բանտից փախել է Կիև, որտեղ մտել է ՌՍԴԲԿ կոմիտեի մեջ։ 1907-1912 թվականներին տարագրվել է Ֆրանսիա, մտել «Վպերյոդ» խմբի մեջ։ 1912-1913 թվականներին քարոզչական աշխատանք է կատարել Պետերբուրգում և Մոսկվայում, ապա նորից տարագրվել Ֆրանսիա։ 1917 թվականի մայիսին վերադարձել է Ռուսաստան։ 

ՌՍԴԲ(բ)կ VI համագումարում մտել է բոլշևիկյան կուսակցության մեջ։ 1922 թվականից աշխատել է Կոմինտերնում, 1924 թվականից՝ Կոմինտերնի ԳԿ-ի (ԿԻԳԿ) Նախագահության անդամ, 1928-1943 թվականներին՝ ԿԻԳԿ քարտուղար ՀամԿ (բ) կ ԿԿ-ում և Կարմիր բանակի գլխավոր քաղաքական վարչությունում, 1944 թվականից՝ ՈւԽՍՀ ԺԿԽ նախագահի տեղակալ և ՈւԽՍՀ արտաքին գործերի ժողկոմ, 1946-1953 թվականներին՝ ՈւԽՍՀ Մինիստրների խորհրդի նախագահի տեղակալ։ Եղել է ԽՄԿԿ 10-19-րդ համագումարների պատգամավոր, 11-րդ համագումարում ընտրվել է ԿԿ անդամության թեկնածու, 12-18-ում՝ անդամ։ Եղել է նաև ԽՍՀՄ 2-3-րդ գումարումների Գերագույն սովետի դեպուտատ։ 

Պարգևատրվել է Լենինի 3 և Կարմիր դրոշի շքանշաններով։

Ծանոթագրություններ 

Սեպտեմբերի 21 ծնունդներ
1883 ծնունդներ
Փետրվարի 22 մահեր
1959 մահեր
Ռուս քաղաքական գործիչներ
Խորհրդային պետական գործիչներ
Խորհրդային կուսակցական գործիչներ
Կարմիր դրոշի շքանշանի ասպետներ
Խորհրդային դիվանագետներ
Փարիզի համալսարանի շրջանավարտներ